โบสถ์น้อยนักบุญเดโวตา

โบสถ์น้อยนักบุญเดโวตา (ฝรั่งเศส: Chapelle Sainte Dévote; โมนาโก: Geija de Santa Devotâ) เป็นโบสถ์น้อยของศาสนาคริสต์นิกายโรมันคาทอลิก ที่สร้างขึ้นเพื่ออุทิศแด่นักบุญเดโวตา นักบุญองค์อุปถัมภ์ของประเทศโมนาโก ตั้งอยู่ที่แขวงราแว็งเดอแซ็งต์-เดว็อต ซึ่งเป็นแขวงที่มีขนาดเล็กที่สุดในประเทศโมนาโก ประวัติ โบสถ์น้อยนักบุญเดโวตา ปรากฏครั้งแรกในเอกสารเมื่อ ค.ศ. 1070 ระบุว่าสร้างประชิดกำแพงวาลงเดโกมัต (Vallon des Gaumates) โบสถ์น้อยนักบุญเดโวตาได้รับการบูรณะโดยเจ้าชายออนอเรที่ 2 ทรงต่อเติมช่วงผนัง เมื่อ ค.ศ. 1606 และสร้างเฉลียงเพิ่มเติมใน ค.ศ. 1637 ต่อมามีการสร้างส่วนหน้าของโบสถ์ขึ้นใหม่ใน ค.ศ. 1870 และมีการตกแต่งในรูปแบบนีโอ-กรีกใน ค.ศ. 1891 และมีการประดับกระจกสีโดยนีกอลา โลแร็ง (Nicolas Lorin) ชาวเมืองชาทร์ ทว่ากระจกสีถูกระเบิดจากสงครามโลกครั้งที่สองทำลายจนเสียหายหนัก และได้รับการบูรณะจากนายร้อยฟาซีแห่งเมืองนิสใน ค.ศ. 1948 โบสถ์น้อยนักบุญเดโวตาได้รับการแต่งตั้งให้เป็นโบสถ์ประจำเขตแพริชเมื่อ ค.ศ. 1887 ตามประเพณีเสกสมรสของเจ้าผู้ครองโมนาโก ผู้ที่เป็นพระชายาจะวางช่อดอกไม้สำหรับเจ้าสาวไว้ที่โบสถ์น้อยแห่งนี้หลังเสร็จสิ้นพระราชพิธี อ้างอิง